Fergino Brownbill

Fergino Herman Emañuel (Gino) Brownbill (☆ 1995/1996 na Kòrsou) ta un polítiko di Kòrsou, afiliá na partido Movementu Futuro Kòrsou (MFK). E ta presidente di Parlamento di Kòrsou desde mei 2025 i a bira, na edat di 29 aña, e persona mas hoben pa okupá e posishon aki den historia di e isla. 

 Bida i karera 
Brownbill a kompletá HAVO na Maria Immaculata Lyceum (MIL) i despues a sigui un estudio di derecho na "University of Dutch Caribbean" na Willemstad, Kòrsou. 

El a hasi su debut polítiko komo kandidato nr.8 riba lista di MFK durante elekshon parlamentario 2021, kaminda el a risibí 167 voto personal.Definitieve uitslag per kandidaat 19 maart 2021, Konseho Supremo Elektoral Kòrsou El a keda huramentá komo miembro di Parlamento di Kòrsou dia 11 di mei 2021. Durante su promé término parlamentario el a presidí e komishon pa asuntunan doméstiko di parlamento. Na 2024, durante e tratamento den Tweede Kamer di e tratado fiscal entre Reino Hulandes i Malta, na fabor di Kòrsou, Brownbill tabata un di e tres parlamentario di Kòrsou ku a hiba palabra den kalidat di “delegado spesial”. Durante elekshon di 2025, den kua MFK a sigurá un mayoria apsoluto dor di optené 13 di e 21 asiento den parlamento, el a wòrdu reelegí ku 220 voto personal pa un di dos término. Dia 11 di mei 2025, riba proposishon di MFK, el a keda skogé komo presidente di Parlamento di Kòrsou pa e periodo 2025-2029. Komo visepresidente a keda skogé e parlamentario di MFK, Ramon Yung.Señor Fergino Brownbill a keda skohé kome e Presidente nobo di Parlamento di Kòrsou pa e periodo 2025-2029, Parlamento di Kòrsou (11 di mei 2025)

Kategoria:Hende
Kategoria:Polítiko di Kòrsou